***Purim* and *Kabbolas HaTorah*: What Happened Then and Why?**

Rabbi Michael Taubes

**.1אסתר פרק ח**

(טז) ליהודים היתה אורה ושמחה וששן ויקר:

**.2תלמוד בבלי מסכת מגילה דף טז עמוד ב**

ליהודים היתה אורה ושמחה וששון ויקר, אמר רב יהודה: אורה - זו תורה, וכן הוא אומר כי נר מצוה ותורה אור.

**.3רש"י מסכת מגילה דף טז עמוד ב**

אורה זו תורה - שגזר עליהן המן שלא יעסקו בתורה.

**.4משלי פרק ו**

(כג) כי נר מצוה ותורה אור ודרך חיים תוכחות מוסר:

**.5מהרש"א חידושי אגדות מסכת מגילה דף טז עמוד ב**

ליהודים היתה וגו'. זו תורה וכה"א כי נר וגו' כו' דרשו כן דלפי פשוטו ה"ל למכתב היה אור כמו היה אור במושבותם וע"כ דרשו היתה אורה זו תורה שנקראת בלשון נקבה בכ"מ ויש לכוין בדרש הזה כי התורה נתנה בעיון כמו לימוד התורה ובמעשה שהן המצות והתורה היא עדות לישראל כמ"ש ואת העדות אשר אתן וגו' ויש גם במצותיה שהם אות ועדות לישראל כמ"ש המפרשים…

**.6שמות פרשת בא פרק י**

(כג) לא ראו איש את אחיו ולא קמו איש מתחתיו שלשת ימים ולכל בני ישראל היה אור במושבתם:

**.7שמות פרשת תרומה פרק כה**

(טז) ונתת אל הארן את העדת אשר אתן אליך:

**.8תלמוד בבלי מסכת מגילה דף ז עמוד ב**

רב אשי הוה יתיב קמיה (דרב כהנא) +מסורת הש"ס: [דאמימר]+ נגה ולא אתו רבנן. אמר ליה: מאי טעמא לא אתו רבנן? - דלמא טרידי בסעודת פורים - אמר ליה: ולא הוה אפשר למיכלה באורתא? - אמר ליה: לא שמיע ליה למר הא דאמר רבא: סעודת פורים שאכלה בלילה לא יצא ידי חובתו. אמר ליה: אמר רבא הכי? [אמר ליה: אין]. תנא מיניה ארבעין זימנין, ודמי ליה כמאן דמנח בכיסיה.

**.9רש"י מסכת מגילה דף ז עמוד ב**

נגה ולא אתו רבנן - איחר היום, ולא באו התלמידים לבית המדרש.

**.10דרכי משה הקצר אורח חיים סימן תרצה**

(ג) ואין נוהגין כן. והר"י ברי"ן כתב מהא דגרסינן בפרק קמא (ז ב) רב אשי הוה יתיב קמיה דרב כהנא אמר אמאי לא אתו רבנן לבי מדרשא וכו' אמר ליה קא עסקי בסעודת פורים שמע מינה דסעודת פורים דוחה תלמוד תורה מכל מקום כיון דדרשינן (טז ב) אורה (אסתר ח ט) זו תורה מצוה לעסוק בתורה קודם הסעודה והיא מגינה עליו שלא יארע לו קלקול בסעודה עכ"ל:

**.11שולחן ערוך אורח חיים הלכות מגילה ופורים סימן תרצה**

סעיף ב

…הגה: …טוב לעסוק מעט בתורה קודם שיתחיל הסעודה, וסמך לדבר: ליהודים היתה אורה ושמחה (אסתר ח, טז) ודרשינן: אורה, זו תורה (מהרי"ב).

**.12תהלים פרק יט**

(ט) פקודי יקוק ישרים משמחי לב מצות יקוק ברה מאירת עינים:

**.13מטה משה עמוד העבודה ארבע פרשיות, פורים, מגילה סימן אלף יב**

…גם מהרי"ל היה כותב תשובה על שאלות בפורים, ולא היו חס ושלום מבטלים שמחת פורים. אבל זה דרכם, היו מתפללים תפילתם בבית הכנסת בכל דיני תפלה ובכוונה הראויה כבכל שאר הימים, והיו שומעים קריאת מגילה מילה במילה מפי החזן, ולא משיחים אפילו שיחה קלה. והיו מחלקין צדקה איש כפי מסת ידו בשמחה ובטוב לב. והיו הולכים לבתיהם, והיו אוכלין ושותין, ומדקדקים בנטילת ידים ובברכת המוציא ובברכת המזון, שמחים בזכרם את כל הנסים אשר עשה ה' לאבותינו, ומשבחים לשמו הגדול אשר בכל דור ודור מפליא חסדו עמנו. ושמחים בתלמוד תורה, כמו שנאמר (תהילים יט, ט) פקודי ה' ישרים משמחי לב. וקודם כל שמחה מטיילים בשמחת לימוד תורה, כדדרשינן (מגילה טז ב) ליהודים היתה אורה (אסתר ח, טז) זו תורה, ושמחה כלומר אחר כך שמחה. וחוזרין ומתפללין בכוונה ובשמחה…וכל היוצא בעקבי הרועים לעשות את כל המעשים האלה על פי דרכם, כמוהם יהיו צאצאי מעיו, וכל אשר חפץ ה' בידו יצליח…

**.14יערות דבש חלק א דרוש ח**

…אבל בעונותינו הרבים, ערבה כל שמחה ונהפך לאבל חגינו, ואיך אשמח בפורים בזכרי הר ציון, המה בתי כנסיות ובתי מדרשות שוממים, ודרכי תורה - הם דרכי ציון, ציוני הלכה - אבילות, שעיקר שמחת פורים הוא בתורה דכתיב [שם ח, טז] ליהודים היתה אורה, זו תורה, ואף המן שמח שנפל הפור בירח שמת בו משה, כי אז נסתמו מעיינות החכמה, וכמאמר חז"ל [תמורה טו ב] כי שלשת אלפים הלכות נשתכחו בימי אבלו של משה שהוא בחודש זה, ולכך שמח, כי ידע כל זמן שיש בישראל תורה, לא תהיה ידו עושה תושיה, ותורתינו היא חיינו ושלימות נפשינו:..

**.15לב דוד פרק כט**

…ובעיני הדבר פשוט. שאם כל ישראל היום הזה, אשר זרע עמלק לטבח יובל, ונפל המן הרע הזה, ראש מבית רשע היו נוהגים בסדר קדושה, והשמחה היתה מקודש"ת לשמים, ויתר היום עוסקים בתורה כל א' כפי שיעורו. ע"כ בשכר זה היינו נגאלים גאולת עולם. וימחה זכר עמלק כי היום הזה אשר החל לנפול ונפל מהם רב. הן עם ישראל אם היינו מתאמצים בתורה ומצות כהיום הזה, רעה תבוא אליהם לזרע עמלק עד כלותם אותם, ובא לציון גואל…

**.16יסוד ושורש העבודה שער יב פרק ו**

…הנה דרז"ל בגמרא הקדושה (מגילה דף ט"ז ע"ב) ע"פ ליהודים היתה אורה וגו': אורה זו תורה. ופרש"י: אורה זו תורה שגזר עליהם המן שלא יעסקו בתורה, עכ"ל. מזה יראה חיוב גדול ביום הזה על כל יודע ספר, שילמוד תורתינו הקדושה ולשמוח בלמודה, ולתת הודאה עצומה בפיו ובמחשבתו ליוצרנו ובוראנו ב"ה וב"ש, אשר הניא עצת גוים ויפר מחשבות ערומים המן הצר הצורר שגזר עלינו עם קדוש מלעסוק בתורתנו הקדושה והתמימה. וכן נזכר בש"ע (סי' תרצ"ה בהג"ה). אך עצתי אמונה ונכונה לאדם שלא יזוז מבה"מ אחר תפלת שחרית עד שילמוד, כי בביתו יכול לבוא לידי ביטול מפאת גודל טרדות היום…

**.17תלמוד בבלי מסכת פסחים דף ו עמוד א -עמוד ב**

כדתניא: שואלין ודורשין בהלכות הפסח קודם הפסח שלשים יום, רבן שמעון בן גמליאל אומר: שתי שבתות. מאי טעמא דתנא קמא

שהרי משה עומד בפסח ראשון ומזהיר על הפסח שני, שנאמר ויעשו בני ישראל את הפסח במועדו, וכתיב ויהי אנשים אשר היו טמאים לנפש אדם.

**.18רש"י מסכת פסחים דף ו עמוד ב**

שהרי משה רבינו עומד בפסח ראשון - ודורש להן בהלכות פסח השני, דהיינו שלשים יום, שהוא בארבעה עשר באייר.

**.19במדבר פרשת בהעלותך פרק ט**

(א) וידבר יקוק אל משה במדבר סיני בשנה השנית לצאתם מארץ מצרים בחדש הראשון לאמר:

(ב) ויעשו בני ישראל את הפסח במועדו:

(ג) בארבעה עשר יום בחדש הזה בין הערבים תעשו אתו במעדו ככל חקתיו וככל משפטיו תעשו אתו:

(ד) וידבר משה אל בני ישראל לעשת הפסח:

(ה) ויעשו את הפסח בראשון בארבעה עשר יום לחדש בין הערבים במדבר סיני ככל אשר צוה יקוק את משה כן עשו בני ישראל:

(ו) ויהי אנשים אשר היו טמאים לנפש אדם ולא יכלו לעשת הפסח ביום ההוא ויקרבו לפני משה ולפני אהרן ביום ההוא:

(ז) ויאמרו האנשים ההמה אליו אנחנו טמאים לנפש אדם למה נגרע לבלתי הקריב את קרבן יקוק במעדו בתוך בני ישראל:

(ח) ויאמר אלהם משה עמדו ואשמעה מה יצוה יקוק לכם:

(ט) וידבר יקוק אל משה לאמר:

(י) דבר אל בני ישראל לאמר איש איש כי יהיה טמא לנפש או בדרך רחקה לכם או לדרתיכם ועשה פסח ליקוק:

(יא) בחדש השני בארבעה עשר יום בין הערבים יעשו אתו על מצות ומררים יאכלהו:

(יב) לא ישאירו ממנו עד בקר ועצם לא ישברו בו ככל חקת הפסח יעשו אתו:

**.20תלמוד בבלי מסכת סנהדרין דף יב עמוד ב**

אמר ליה רבא לרב נחמן: מכדי, מפוריא לפיסחא - תלתין יומין הוו, ומפוריא דרשינן בהלכות הפסח, דתניא: שואלין בהלכות הפסח קודם לפסח שלשים יום, רבן שמעון בן גמליאל אומר: שתי שבתות.

**.21רש"י מסכת סנהדרין דף יב עמוד ב**

ומפוריא דרשינן בהלכות הפסח - וכיון דלא עיברוה קודם הפורים, ושמעו דרשה של הלכות הפסח כי הדר מעברי בית דין לשתא ומודעי לעלמא, לא מהימני להו לשלוחי בית דין, ומזלזלי בחמץ.

**.22תוספות מסכת בכורות דף נז עמוד ב**

בפרוס הפסח - …שמיום הפורים מתחילין לדרוש…

**.23שולחן ערוך אורח חיים הלכות פסח סימן תכט**

סעיף א

שואלין בהלכות פסח קודם לפסח שלשים יום…

**.24מטה משה עמוד העבודה ארבע פרשיות, פורים, מגילה סימן אלף יב**

…ולא מצינו לראשונים שהיו מתעסקים בקלות ראש בפורים ח"ו, אבל בדברי מצוה היו מתעסקין, כמו שאמרו רבותינו ז"ל בסנהדרין (יב ב) מכדי מפוריא לפסחא תלתין יומין, ובפורים דרשינן בהלכות הפסח כו', הרי שביום הפורים היו דורשין בהלכות פסח…

**.25ב"ח אורח חיים סימן תכט**

…ופרק היו בודקין מבואר דחיוב גמור הוא לדרוש שלשים יום קודם דקאמרינן מכדי מפוריא לפיסחא תלתין יומין ומפוריא דרשינן וכו' ובסוף פרק מעשר בהמה (בכורות נח א) מבואר דבפורים עצמו דרשינן שאז מתחילין שלשים יום ששה עשר דאדר וארבעה עשר דניסן…

**.26משנה ברורה סימן תכט**

(ב) שלשים יום - ומתחילין מיום הפורים עצמו…

**.27שו"ת האלף לך שלמה חלק אורח חיים סימן שפד**

הנה הפוסקים אחרונים כתבו דיש לעסוק בד"ת קודם הסעודה וכבר כתבנו במק"א שהיינו שיש לו לעסוק בה"פ כיון דמתחילין מיום הפורים עצמו עיי"ש וכעת נסתפקתי בשני בני אדם שבאים לשאול בפורים אחד לשאול על הל' פורים ואחד לשאול על הל' פסח למי נזקקין תחלה אם נימא להשואל בהל' פורים או להשואל בהל' פסח ואין לומר דפורים הוי חובת היום וחובת שעתא קדים ז"א כיון דהחיוב לשאול בה"פ קודם לפסח ל' יום והיום מתחיל זמנו א"כ הוי נמי חובת היום וא"כ י"ל דנזקקין לשאול /לשואל/ בהל' פסח תחלה כיון דזה הוי מה"ת כדילפינן מקרא ופורים דרבנן ודומה למה דאמרינן בעלמא בתדיר ומקודש כן ה"נ מה שהוי מן התורה הוי מקודש ועדיף או פורים עדיף דנחשב יותר חובת היום מדין פסח דאף שמתחיל חובו עכשיו מ"מ הוי רק צורך פסח או נימא דיכול להשיב לאיזה שירצה וצ"ע בזה ודו"ק:

**.28כף החיים סימן תרצה**

טז) …ואחר הסעודה קודם ברכת המזון ילמוד משניות של מסכת מגילה והם ארבעה פרקים ויכוין שהם כנגד ארבע אותיות הוי"ה וארבע אותיות אדנ"י:

כו) שם בהגה. טוב לעסוק מעט בתורה וכו'. ויש ללמוד משניות של מסכת שקלים שהוא מענינא דיומא ואחר הסעודה מסכת מגילה כמו שכתבנו לעיל סוף אות ט"ז יעו"ש. ועיין לעיל סימן תכ"ט אות ו':

**.29אסתר פרק ט**

(כז) קימו וקבל וקבלו היהודים עליהם ועל זרעם ועל כל הנלוים עליהם ולא יעבור להיות עשים את שני הימים האלה ככתבם וכזמנם בכל שנה ושנה:

**.30שמות פרשת יתרו פרק יט**

(יז) ויוצא משה את העם לקראת האלהים מן המחנה ויתיצבו בתחתית ההר:

**.31תלמוד בבלי מסכת שבת דף פח עמוד א**

ויתיצבו בתחתית ההר, אמר רב אבדימי בר חמא בר חסא: מלמד שכפה הקדוש ברוך הוא עליהם את ההר כגיגית, ואמר להם: אם אתם מקבלים התורה - מוטב, ואם לאו - שם תהא קבורתכם. אמר רב אחא בר יעקב: מכאן מודעא רבה לאורייתא. אמר רבא: אף על פי כן, הדור קבלוה בימי אחשורוש. דכתיב קימו וקבלו היהודים, קיימו מה שקיבלו כבר.

**.32רש"י מסכת שבת דף פח עמוד א**

תחתית ההר - תחת ההר ממש.

גיגית - קובא +קדרה גדולה+ שמטילין בה שכר.

מודעא רבה - שאם יזמינם לדין למה לא קיימתם מה שקבלתם עליכם - יש להם תשובה, שקבלוה באונס.

בימי אחשורוש - מאהבת הנס שנעשה להם.

**.33שמות פרשת משפטים פרק כד**

(ז) ויקח ספר הברית ויקרא באזני העם ויאמרו כל אשר דבר יקוק נעשה ונשמע:

**.34תלמוד בבלי מסכת שבת דף פח עמוד א**

דרש רבי סימאי: בשעה שהקדימו ישראל נעשה לנשמע, באו ששים ריבוא של מלאכי השרת, לכל אחד ואחד מישראל קשרו לו שני כתרים, אחד כנגד נעשה ואחד כנגד נשמע…אמר רבי אלעזר: בשעה שהקדימו ישראל נעשה לנשמע יצתה בת קול ואמרה להן: מי גילה לבני רז זה שמלאכי השרת משתמשין בו? דכתיב ברכו ה' מלאכיו גברי כח עשי דברו לשמע בקול דברו, ברישא עשי, והדר לשמע.

**.35רש"י מסכת שבת דף פח עמוד א**

שני כתרים - מזיו שכינה.

עושי דברו לשמוע - מוכנין לעשות קודם שישמעו, ולא כדרך שאר עבדים ששומעים תחילה את הדבר, לידע אם יכולין לקבלן עליהם אם לאו.

**.36תהלים פרק קג**

(כ) ברכו יקוק מלאכיו גברי כח עשי דברו לשמע בקול דברו:

**.37תוספות מסכת שבת דף פח עמוד א**

כפה עליהן הר כגיגית - ואע"פ שכבר הקדימו נעשה לנשמע שמא יהיו חוזרים כשיראו האש הגדולה שיצאתה נשמתן…

**.38דברים פרשת וזאת הברכה פרק לג**

(ד) תורה צוה לנו משה מורשה קהלת יעקב:

**.39משך חכמה דברים פרשת וזאת הברכה פרק לג**

…תורה צוה לנו משה מורשה. רז"ל אמרו (שבת פח, א על הפסוק אסתר ט, כז) "קיימו וקיבלו" - קיימו מה שקיבלו כבר. דעד כאן היה מודעה רבה לאורייתא. והענין ד"כפה עליהם הר כגיגית" פירשו הקדמונים דהוא שהשכילו תכלית ההשגה העליונה, וראו כי הוא דבר הכרחי, והתורה היא קיומו של מעשי שמים וארץ. וענין המודעא הוא דאמרו כשאנחנו בהשגה העליונה אז היינו יכולים לקיים, אבל כשההנהגה האלקית מסתתרת בטבע, אז אין אנו יכולים להתנהג על פי התורה. אמנם בימי אסתר שההשגחה היתה מסתתרת וישראל היו עבדי אחשורוש ובכל זאת מסרו נפשם, הוי קבלה שלמה…

**.40מדרש תנחומא (ורשא) פרשת נח**

(ג) …ולא קבלו ישראל את התורה עד שכפה עליהם הקב"ה את ההר כגיגית שנאמר ויתיצבו בתחתית ההר (שמות י"ט) ואמר רב דימי בר חמא א"ל הקב"ה לישראל אם מקבלים אתם את התורה מוטב ואם לאו שם תהא קבורתכם, ואם תאמר על התורה שבכתב כפה עליהם את ההר והלא משעה שאמר להן מקבלין אתם את התורה, ענו כלם ואמרו נעשה ונשמע מפני שאין בה יגיעה וצער והיא מעט אלא אמר להן על התורה שבע"פ שיש בה דקדוקי מצות קלות וחמורות והיא עזה כמות וקשה כשאול קנאתה, לפי שאין לומד אותה אלא מי שאוהב הקב"ה בכל לבו ובכל נפשו ובכל מאודו…

**.41דברים פרשת כי תצא פרק כה**

(יט) והיה בהניח יקוק אלהיך לך מכל איביך מסביב בארץ אשר יקוק אלהיך נתן לך נחלה לרשתה תמחה את זכר עמלק מתחת השמים לא תשכח:

**.42מלכים א פרק יא**

(טו) ויהי בהיות דוד את אדום בעלות יואב שר הצבא לקבר את החללים ויך כל זכר באדום:

(טז) כי ששת חדשים ישב שם יואב וכל ישראל עד הכרית כל זכר באדום:

**.43רש"י מלכים א פרק יא**

(טו) לקבר את החללים - שקברו להרוגים של אדום הוא שנאמר שם בספר (שמואל ב' ח' י"ג) ויעש דוד שם בשובו מהכות את אדום…

**.44שמואל ב פרק ח**

(יא) גם אתם הקדיש המלך דוד ליקוק עם הכסף והזהב אשר הקדיש מכל הגוים אשר כבש:

(יב) מארם וממואב ומבני עמון ומפלשתים ומעמלק ומשלל הדדעזר בן רחב מלך צובה:

(יג) ויעש דוד שם בשבו מהכותו את ארם בגיא מלח שמונה עשר אלף:

**.45דברי הימים א פרק יח**

(יא) גם אתם הקדיש המלך דויד ליקוק עם הכסף והזהב אשר נשא מכל הגוים מאדום וממואב ומבני עמון ומפלשתים ומעמלק:

(יב) ואבשי בן צרויה הכה את אדום בגיא המלח שמונה עשר אלף:

**.46תלמוד בבלי מסכת בבא בתרא דף כא עמוד א- עמוד ב**

דכתיב: כי ששת חדשים ישב שם יואב וכל ישראל עד הכרית כל זכר באדום, כי אתא לקמיה דדוד, אמר ליה:

מאי טעמא עבדת הכי? אמר ליה, דכתיב: תמחה את זכר עמלק. אמר ליה: והא אנן זכר קרינן! א"ל: אנא זכר אקריון. אזל שייליה לרביה, אמר ליה: היאך אקריתן? אמר ליה: זכר.

**.47רש"י מסכת בבא בתרא דף כא עמוד ב**

מאי טעמא עבדת הכי - שלא הרגת את הנקיבות.

**.48שמות פרשת משפטים פרק כד**

(יב) ויאמר יקוק אל משה עלה אלי ההרה והיה שם ואתנה לך את לחת האבן והתורה והמצוה אשר כתבתי להורתם:

**.49תלמוד בבלי מסכת ברכות דף ה עמוד א**

ואמר רבי לוי בר חמא אמר רבי שמעון בן לקיש: מאי דכתיב ואתנה לך את לחת האבן והתורה והמצוה אשר כתבתי להורותם, לחות - אלו

עשרת הדברות, תורה - זה מקרא, והמצוה - זו משנה, אשר כתבתי - אלו נביאים וכתובים, להורותם - זה תלמוד; מלמד שכולם נתנו למשה מסיני.

**.50רש"י מסכת ברכות דף ה עמוד א**

זה מקרא - חומש, שמצוה לקרות בתורה.

זו משנה - שיתעסקו במשנה.

זה גמרא - סברת טעמי המשניות שממנו יוצאה הוראה…

**.51מהרש"א חידושי אגדות מסכת ברכות דף ה עמוד א**

תורה זו מקרא כו'. דהיינו גוף התורה והיא נקראת מקרא בכ"מ בל' התורה ובזו המסכת שהיא תחלת ש"ס בא לפרש דע"כ נקראת התורה מקרא בלישנא דתלמודא בכ"מ ע"ש שמצוה לקרות בה עכ"ל והיינו דבעי לקרותה בכתב בנקודותיה ובפיסוק טעמיה משא"כ במשנה ובתלמוד…

**.52תורה תמימה הערות שמות פרק כד**

כד) פירש"י זה חומש שמצוה לקרות בתורה, עכ"ל, וכונתו מפני שלכן נקרא גוף התורה דהיינו חמשה חומשים בשם מקרא משום דמצוה לקרות בהם בנקודות וטעמים ומסורות, משא"כ משנה ותלמוד לא שייך בהם דקדוקי נקודות ופסקי טעמים ומסורות כמו בחומשים:

**.53נחמיה פרק ח**

(ח) ויקראו בספר בתורת האלהים מפרש ושום שכל ויבינו במקרא:

**.54תלמוד בבלי מסכת מגילה דף ג עמוד א**

והא אמר רב איקא בר אבין אמר רב חננאל אמר רב: מאי דכתיב ויקראו בספר תורת האלהים מפרש ושום שכל ויבינו במקרא. ויקראו בספר תורת האלהים - זה מקרא, מפרש - זה תרגום, ושום שכל - אלו הפסוקין, ויבינו במקרא - אלו פיסקי טעמים, ואמרי לה: אלו המסורת.

**.55רש"י מסכת מגילה דף ג עמוד א**

ויקראו בספר תורת האלהים וגו' - בספר עזרא כתיב.

זה מקרא - לשון עברי של חומש.

הפסוקים - היאך נפסקין.

פיסקי הטעמים - הנגינות קרויין טעמים.

**.56רבי אברהם מן ההר מסכת מגילה דף ג עמוד א**

המסורות. כתיב ואינו קרי:

**.57תלמוד בבלי מסכת סוכה דף ו עמוד ב**

רבנן סברי: יש אם למסורת, ורבי שמעון סבר: יש אם למקרא.

**.58רש"י מסכת סוכה דף ו עמוד ב**

יש אם למסורת - כמה שכתב משה ומסר בספר תורה לישראל, היא האם והעיקר, ולא כמו שהוא נקרא.

**.59רש"י מסכת סנהדרין דף ד עמוד א**

יש אם למקרא - בתר קרייה אזלינן, דהיא עיקר.

**.60שמות פרשת בשלח פרק יז**

(יד) ויאמר יקוק אל משה כתב זאת זכרון בספר ושים באזני יהושע כי מחה אמחה את זכר עמלק מתחת השמים:

**.61חדושי מרן רי"ז הלוי על התורה פרשת בשלח**

כתב זאת זכרון בספר ושים באזני יהושע וגו' - …אולם בשם הגר"א נדפס דשים באזני יהושע נאמר לענין המסורת שלא יקראו זכר בקמץ

רק זכר, כמבואר בב"ב דף כ"א דבדבר זה טעה יואב עיי"ש, ולפי פירושו כל הפסוק קאי על דבתרי' על כי מחה אמחה וגו', דיכתוב זאת זכרון

בספר וגם ישים באזני יהושע כי מחה אמחה את זכר עמלק…

**.62תלמוד בבלי מסכת מגילה דף ז עמוד א**

אמר רב שמואל בר יהודה: שלחה להם אסתר לחכמים: קבעוני לדורות! שלחו לה: קנאה את מעוררת עלינו לבין האומות. שלחה להם: כבר כתובה אני על דברי הימים למלכי מדי ופרס. רב ורב חנינא ורבי יוחנן ורב חביבא מתנו. בכוליה סדר מועד כל כי האי זוגא חלופי רבי יוחנן ומעייל רבי יונתן: שלחה להם אסתר לחכמים: כתבוני לדורות. שלחו לה: הלא כתבתי לך שלישים, שלישים ולא רבעים. עד שמצאו לו מקרא כתוב בתורה כתב זאת זכרון בספר, כתב זאת - מה שכתוב כאן ובמשנה תורה, זכרון - מה שכתוב בנביאים, בספר - מה שכתוב במגילה. כתנאי: כתב זאת - מה שכתוב כאן, זכרון - מה שכתוב במשנה תורה, בספר - מה שכתוב בנביאים, דברי רבי יהושע. רבי אלעזר המודעי אומר: כתב זאת - מה שכתוב כאן ובמשנה תורה, זכרון - מה שכתוב בנביאים, בספר - מה שכתוב במגילה.

**.63רש"י מסכת מגילה דף ז עמוד א**

קבעוני - ליום טוב, ולקרייה, להיות לי לשם.

קנאה את מעוררת עלינו - שיאמרו האומות שאנו שמחים להזכיר מפלתן.

כבר אני כתובה - ושם יהו רואין מה שאירע להם על ידי ישראל.

רב ורב חנינא ורבי יוחנן ורב חביבא מתנו - הא דאמרינן לקמן.

בכוליה סדר מועד - שהוזכרה שם זוג זה של ארבע חכמים הללו, חלופי רבי יוחנן ומכניסין רבי יונתן.

שלישים - בשלשה מקומות יש לנו להזכיר מלחמת עמלק: בספר ואלה שמות ובמשנה תורה, ובספר שמואל (א, טו), וזהו שאמר שלמה בדבר ששילשתו אי אתה רשאי לרבעו.

זאת מה שכתוב כאן ובמשנה תורה - דכל מה שכתוב בתורה קורא כתב אחד.

**.64משלי פרק כב**

(כ) הלא כתבתי לך שלשום שלישים במועצת ודעת:

**.65תלמוד ירושלמי (וילנא) מסכת מגילה פרק א**

הלכה ה

ר' שמואל בר נחמן בשם ר' יונתן שמונים וחמשה זקנים ומהם שלשים וכמה נביאים היו מצטערין על [דף ז עמוד א] הדבר הזה אמרו כתיב [ויקרא כז לד] אלה המצות אשר צוה ה' את משה אלו המצות שנצטוינו מפי משה וכך אמר לנו משה אין נביא אחר עתיד לחדש לכם דבר מעתה ומרדכי ואסתר מבקשים לחדש לנו דבר לא זזו משם נושאים ונותנין בדבר עד שהאיר הקדוש ברוך הוא את עיניהם ומצאו אותה כתובה בתורה ובנביאים ובכתובים הדא היא דכתיב [שמות יז יד] ויאמר ה' אל משה כתוב זאת זכרון בספר זאת תורה כמה דתימר [דברים ד מד] וזאת התורה אשר שם משה לפני בני ישראל זכרון אלו הנביאים [מלאכי ג טז] ויכתב ספר הזכרון לפניו ליראי ה' וגו' בספר אלו הכתובים [אסתר ט לב] ומאמר אסתר קיים את דברי הפורים האלה ונכתב בספר.

**.66קרבן העדה מסכת מגילה פרק א**

הלכה ה

היו מצטערין על [דף ז עמוד א] דבר זה. לכתוב נקמות עמלק דכתיב הלא כתבתי לך שלשים בס' אלה שמות ובמשנה תורה ובס' שמואל וזה שאמר שלמה דבר ששילשתי לך אי אתה רשאי לרבעה לפיכך אין להוסיף במצוה זו כמו שהוסיפו שאר מצות דרבנן כיון שיש בה קצת סתירה לדברי תורה:

ומצאו אותה. סמך לכתבה בתורה ונביאים וכתובים:

זאת תורה. ונכלל בזה גם משנה תורה שאף היא בכלל זאת התורה דהא במשנה תורה כתיב:

ויכתב ספר זכרון וגו'. הרי שספרי הנביאים קרויים ספרי זכרון:

ונכתב בספר. שכתובים קרויים ספר ולא זכרון:

**.67פני משה מסכת מגילה פרק א**

הלכה ד

זאת. זו תורה שכתוב שם מעשה עמלק:

זכרון אלו הנביאים וכו'. מה שכתוב בשמואל:

אלו הכתובים. ומגילת אסתר נרמז בזה כדכתיב בה ומאמר אסתר קים דברי הפורים האלה ונכתב בספר כלומר שנרמז בהספר שכתוב בפ' עמלק:

**.68ויקרא פרשת בחקותי פרק כז**

(לד) אלה המצות אשר צוה יקוק את משה אל בני ישראל בהר סיני:

**.69דברים פרשת ואתחנן פרק ד**

(מד) וזאת התורה אשר שם משה לפני בני ישראל:

**.70מלאכי פרק ג**

(טז) אז נדברו יראי יקוק איש את רעהו ויקשב יקוק וישמע ויכתב ספר זכרון לפניו ליראי יקוק ולחשבי שמו:

**.71אסתר פרק ט**

(לב) ומאמר אסתר קים דברי הפרים האלה ונכתב בספר:

**.72תלמוד בבלי מסכת מגילה דף יד עמוד א**

תנו רבנן: ארבעים ושמונה נביאים ושבע נביאות נתנבאו להם לישראל, ולא פחתו ולא הותירו על מה שכתוב בתורה, חוץ ממקרא מגילה. מאי דרוש? אמר רבי חייא בר אבין אמר רבי יהושע בן קרחה: ומה מעבדות לחירות אמרינן שירה - ממיתה לחיים לא כל שכן.

**.73רש"י מסכת מגילה דף יד עמוד א**

חוץ ממקרא מגילה - ואם תאמר: נר חנוכה כבר פסקו הנביאים, אבל בימי מרדכי היו חגי זכריה ומלאכי.

מעבדות לחירות - ביציאת מצרים אמרו שירה על הים.

**.74אור חדש למהר"ל על פרק ט**

(כז) קימו וקבלו היהודים עליהם - …בפרק ר' עקיבא (שבת פח, א) ויתיצבו בתחתית ההר אמר ר' אבדימי בר חמא מלמד שהקב"ה כפה עליהם הר כגיגית ואמר להם אם אתם מקבלים את התורה מוטב ואם לאו שם תהא קבורתכם אמר ר' אחא בר יעקב מכאן מודעא רבה לאורייתא אמר רבא אעפ"כ הדור קבלוה בימי אחשורוש דכתיב (שם) קימו וקבלו היהודים קיימו מה שקבלו כבר ג"כ בא לתרץ מה שכתיב קודם קימו ואח"כ קבלו ופירוש ע"י זה שקימו מגילת אסתר קבלו עליהם מה שהיה ראוי להם לקבל עליהם בהר סיני כי בימי מרדכי ואסתר שקבלו עליהם מקרא מגילה והוא מצוה אחת וכאלו היא כתובה בתורה שכך אמרו במסכת מגילה (יד, א) מ"ח נביאים וז' נביאות עמדו לישראל וכולם לא פחתו ולא הוסיפו על תורת משה כי אם מקרא מגלה מאי דריש וכו' ולכך כאשר קיימו מצוה זאת ודבר זה היה מעצמם ולא שגזר עליהם ובזה קבלו עליהם כל המצות בק"ו כי מצוה זאת שלא שמעו מן הש"י שהוא רוצה שיקבלו מצוה זאת אפילו הכי קבלו עליהם שאר מצות ששמעו כי הקב"ה רוצה שיהיו מקבלים כ"ש שהיו מקבלים עליהם אפילו לא כפה עליהם הר כגיגית ולכך כאשר קבלו עליהם מצוה זאת בזה היו מקבלים כל המצות ולכך כתיב (שם) קימו וקבלו קיימו המצות שנתנו בסיני וקבלו עליהם עתה מקרא מגילה וכבר פרשנו כל זה בהקדמה ע"ש…

**.75אור חדש למהר"ל הקדמה**

…ואמר (שבת פח, א) כי אעפ"י כן הדר קבלוהו בימי אחשורוש כי כאשר הוסיפו במצות מקרא מגילה ודבר זה כמו הוספה וכמו שאמרו בפ"ק דמגילה (יד, א) מ"ח נביאים ושבע נביאות עמדו לישראל וכולם לא פחתו ולא הוסיפו על התורה אפילו אות אחת חוץ ממקרא מגילה מאי דרוש אמר ר' חייא בר אבין אמר רבי יהושע בן קרחה ומה אם מעבדות לחירות אומרים שירה מחיים למות על אחת כמה וכמה ע"כ, וכאשר יש כאן הוספה א"כ העיקר קודם ולפיכך כאשר קיבלו מעצמם ההוספה הזאת שהוא מקרא מגילה בזה קבלו כל התורה שהיא ראשונה (שבת שם) ובתוספת נמצא העיקר מק"ו וא"כ מעתה אין כאן מודעא כלל ולפיכך אמרו (מגילה טז, ב) (אסתר ח, ט) ליהודים היתה אורה זו תורה, אע"ג שכבר היה להם התורה מסיני מ"מ צריך שלא היה כאן מודעא רבה לאורייתא ומה שאין כאן מודעא זה היה על ידי מקרא מגילה כאשר קבלו מדעתם מקרא מגילה…

**.76שו"ת בית הלוי דרושים דרוש יח**

…והנה עי"ז שניתן להם אח"כ בעל פה נתעלו בה ישראל מעלה גדולה יותר, דמקודם דכל התורה הי' רמוז בהלוחות היו ישראל והתורה שני עניינים דישראל הם המקיימים להתורה ושומרים אותה והיו אז בבחינת כלי שמונח בו התורה וכמו אה"ק שמונח בו הס"ת והוא תשמישי קדושה אבל אח"כ דניתן להם התורה שבע"פ נמצא דישראל הם בבחי' קלף של תושבע"פ…

**.77תלמוד בבלי מסכת בבא מציעא דף נט עמוד ב**

תנא: באותו היום השיב רבי אליעזר כל תשובות שבעולם ולא קיבלו הימנו. אמר להם: אם הלכה כמותי - חרוב זה יוכיח. נעקר חרוב ממקומו מאה אמה, ואמרי לה: ארבע מאות אמה. אמרו לו: אין מביאין ראיה מן החרוב. חזר ואמר להם: אם הלכה כמותי - אמת המים יוכיחו. חזרו אמת המים לאחוריהם. אמרו לו: אין מביאין ראיה מאמת המים. חזר ואמר להם: אם הלכה כמותי - כותלי בית המדרש יוכיחו. הטו כותלי בית המדרש ליפול. גער בהם רבי יהושע, אמר להם: אם תלמידי חכמים מנצחים זה את זה בהלכה - אתם מה טיבכם? לא נפלו מפני כבודו של רבי יהושע, ולא זקפו מפני כבודו של רבי אליעזר, ועדין מטין ועומדין. חזר ואמר להם: אם הלכה כמותי - מן השמים יוכיחו. יצאתה בת קול ואמרה: מה לכם אצל רבי אליעזר שהלכה כמותו בכל מקום! עמד רבי יהושע על רגליו ואמר: לא בשמים היא. - מאי לא בשמים היא? - אמר רבי ירמיה: שכבר נתנה תורה מהר סיני, אין אנו משגיחין בבת קול, שכבר כתבת בהר סיני בתורה אחרי רבים להטת. - אשכחיה רבי נתן לאליהו, אמר ליה: מאי עביד קודשא בריך הוא בההיא שעתא? - אמר ליה: קא חייך ואמר נצחוני בני, נצחוני בני.

**.78דברים פרשת נצבים פרק ל**

(יב) לא בשמים הוא לאמר מי יעלה לנו השמימה ויקחה לנו וישמענו אתה ונעשנה:

**.79שמות פרשת משפטים פרק כג**

(ב) לא תהיה אחרי רבים לרעת ולא תענה על רב לנטת אחרי רבים להטת:

**.80יהושע פרק טו**

(טו) ויעל משם אל ישבי דבר ושם דבר לפנים קרית ספר:

(טז) ויאמר כלב אשר יכה את קרית ספר ולכדה ונתתי לו את עכסה בתי לאשה:

(יז) וילכדה עתניאל בן קנז אחי כלב ויתן לו את עכסה בתו לאשה:

**.81תלמוד בבלי מסכת תמורה דף טז עמוד א**

גופא אמר רב יהודה אמר שמואל: שלשת אלפים הלכות נשתכחו בימי אבלו של משה…במתניתין תנא: אלף ושבע מאות קלין וחמורין, וגזירות שוות, ודקדוקי סופרים נשתכחו בימי אבלו של משה. אמר רבי אבהו: אעפ"כ החזירן עתניאל בן קנז מתוך פלפולו, שנאמר - וילכדה עתניאל בן קנז אחי כלב (הקטן ממנו) [ויתן לו את עכסה בתו לאשה].

**.82רש"י מסכת תמורה דף טז עמוד א**

קלין וחמורין - מדרשי ק"ו.

דקדוקי סופרים - מפרש בשקלים (דף ח) שעשו התורה ספירות ספירות כגון ט"ו נשים פוטרות צרותיהן י"ג דברים נאמרו בנבלת עוף טהור חמשה לא יתרומו שצירפו הדברים ומנאום יחד שלא ישתכחו ומאותן דקדוקין שעדיין לא צירפום נשתכחו בימי אבלו של משה.

וילכדה עתניאל - לקרית ספר ומאי קרית ספר הלכות.

**.83ערבי נחל שמות שמות - דרוש ב**

…אך הענין הוא, עם מ"ש במ"א (פ' לך לך דרוש ג, פ' שלח דרוש ב) מה ששמעתי לבאר פסוקי (יהושע טו טו, שופטים א יא) ויבוא אל יושבי דביר ושם דביר לפנים קרית ספר, ודרשו רז"ל (תמורה טז א) אלו ש' הלכות שנשתכחו בימי אבלו של משה רבינו ע"ה, והחזירן עתניאל בן קנז מפלפולו. הענין, כי מה שכבשו ישראל בקל כל א"י עבור שהתורה דפוס העולם, וכל מדינה חיותה ממסכת א' וכדומה, ובהיות התורה מסורה אז לישראל ממילא היו כובשין…

**.84 נפש החיים שער ד פרק ל**

וגם כי קדושת ואור המצוה אשר תשכין אורה על אותו הדבר והחפץ אשר בו וע"י תעשה המצוה. אינו שורה עליהם רק לפי שעתו בעת

שהמצוה נעשית בהם. אבל אחר שנעשה בהן מצותן הקדושה והאור מתעלה ומסתלק מהם תיכף ונשאר כבראשונה. אבל התו"הק כל מקום שתזריח ותופיע אורה וקדושתה פעם א'. קדושת עולם תהיה לו ונשאר תמיד בקדושתו…ולכן מנו שם תשמישי תפילין ומזוזות בכלל תשמישי קדושה. מחמת פרשיות התורה שהיו מונחים בתוכם פעם א'…ולא עוד אלא שגם אותה הקדושה וחיותן ואורן של המצות שמקדשים ומחיים להאדם המקיימם. הוא נלקח ונשפע רק מקדושתה ואורה של התו"הק…

**.85יהושע פרק ג**

(ג) ויצוו את העם לאמר כראותכם את ארון ברית יקוק אלהיכם והכהנים הלוים נשאים אתו ואתם תסעו ממקומכם והלכתם אחריו:

**.86רש"י יהושע פרק ג**

(ג) והלכתם אחריו - נשתנה המסע הזה משאר מסעות שכל זמן שמשה היה קיים היה עמוד הענן נוסע תחלה ומראה להם הדרך והארון נוסע אחר ב' דגלים עכשיו הארון נוסע תחלה:

**.87תלמוד בבלי מסכת מגילה דף ז עמוד א**

למימרא דסבר שמואל אסתר לאו ברוח הקודש נאמרה? והאמר שמואל: אסתר ברוח הקודש נאמרה! - נאמרה לקרות ולא נאמרה ליכתוב.

**.88תלמוד בבלי מסכת מגילה דף יט עמוד א**

ואמר רבי חלבו אמר רב חמא בר גוריא אמר רב: מגילה נקראת ספר ונקראת אגרת.

**.89רש"י מסכת מגילה דף יט עמוד א**

נקראת ספר - ונכתב בספר.

ונקראת אגרת - לומר שאינה חמורה כספר.

**.90אסתר פרק ט**

(כח) והימים האלה נזכרים ונעשים בכל דור ודור משפחה ומשפחה מדינה ומדינה ועיר ועיר וימי הפורים האלה לא יעברו מתוך היהודים וזכרם לא יסוף מזרעם:

**.91תלמוד ירושלמי (וילנא) מסכת מגילה פרק ב**

הלכה ד

שמעון בר בא בשם ר' יוחנן [אסתר ט כח] וזכרם לא יסוף מזרעם מיכן שקבעו לה חכמים מסכת:

**.92קרבן העדה מסכת מגילה פרק ב**

הלכה ד

מיכן. סמכו חכמים שקבעו לה מסכת בפני עצמה שיהגו וילמדו בה תמיד:

**.93פני משה מסכת מגילה פרק ב**

הלכה ג

מכאן שקבעו לה חכמים מסכת. כמו סמכת שמכאן סמכו לומר שמבטלין ת"ת למקרא מגילה מדכתיב וזכרם לא יסוף מזרעם משמע לעולם אפי' מתעסקין בזכרון תלמוד תורה זכרם לא יסוף:

**.94ספר הלכות גדולות סימן יט - הלכות מגילה**

…ועדיף יום פורים כיום שנתנה בו תורה…

**.95ר' יוסף ענגיל מסכת מגילה דף טז עמוד ב**

אורה זו תורה. נ"ב י"ל דהוא מפאת דהדר קבלוה בימי אחשורוש ובזה מובן ל' הבה"ג ה' מגילה וז"ל ועדיף יום פורים כיום שניתנה בו תורה עכ"ל: